Държавен вестник, бр. 49, 2013 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  49
2. лице, което е съпруг или съпруга или е 
във фактическо съжителство, или е роднина 
по права линия без ограничения, по съребрена 
линия до четвърта степен включително или по 
сватовство до четвърта степен включително 
на член на научния колектив, подал проектно 
предложение;
3. лице, което е член на научно-експертна 
комисия или на изпълнителния съвет;
4. управителят;
5. лице, което е в пряка йерархична връзка 
на ръководство и контрол с член на научен 
колектив, подал проектно предложение.
(7) Обстоятелствата по ал. 6 се установяват 
с декларация от всеки оценител.
Чл. 34г. (1) Всеки проект се разглежда и 
оценява от поне двама оценители при спазване 
принципите на безпристрастност, компетент-
ност и избягване конфликта на интереси.
(2) Всеки оценител изготвя писмена ре-
цензия, в която дава мотивирана оценка на 
съответния научноизследователски проект.
(3) Индивидуалната писмена рецензия 
включва научна и техническа оценка.
(4) Оценителите могат мотивирано да пред-
ложат намаляване на финансовите средства, 
предвидени във финансовия план по чл. 32, 
т. 7, но с не повече от 25 % от общия размер 
на средствата.
(5) Индивидуалните оценки се предоставят 
на съответната временна научно-експертна 
комисия, която изготвя на тяхно основание 
обобщена научна и техническа оценка.
(6) Обобщената оценка се формира на ба-
зата на индивидуалните оценки и констатации 
от рецензиите по ал. 3 и 4 след проверка, че 
оценителите са спазили критериите за оценка, 
оповестени в конкурсната процедура съгласно 
чл. 31, ал. 4. 
(7) Когато разликата между индивидуал-
ните оценки на оценителите по ал. 2 е повече 
от определената в методиката по чл. 31, ал. 4, 
се извършва оценка на научноизследовател-
ския проект от временната научно-експертна 
комисия, която е окончателна.
(8) Оценителите получават възнаграждение 
въз основа на договор, сключен с управителя.
Чл. 34д. (1) Класирането на проектите се 
извършва от временната научно-експертна 
комисия по низходящ ред според получените 
обобщени научни оценки, а в случаите по 
чл. 34г, ал. 7 – според окончателната оценка.
(2) Предлагат се за финансиране научно-
изследователски проекти, чиято обобщена 
оценка надвишава определен в методиката 
по чл. 31, ал. 4 праг.
(3) Временните научно-експертни комисии 
правят предложение за научноизследовател-
ските проекти, които да бъдат финансирани 
по реда на класирането, в съответствие с 
ал. 2 и до общия размер на определените за 
конкурса финансови средства.
Чл. 34е. (1) Временната научно-експертна 
комисия подготвя доклад до изпълнителния 
съвет за резултатите от оценяването, за из-
вършеното класиране и за определянето на 
научноизследователските проекти, които да 
бъдат финансирани.
(2) Докладът по ал. 1 съдържа:
1. допуснатите до оценяване научноизсле-
дователски проекти;
2. числовата стойност на получените ин-
дивидуални оценки;
3. обобщена или окончателна оценка;
4. коментари и препоръки за отделните 
проекти;
5. размера на исканите финансови средства 
и на предложената промяна по чл. 34г, ал. 4.
(3) Всеки член на временната научно-екс-
пертна комисия има право да изрази писмено 
особено мнение, което е неразделна част от 
доклада.
Чл. 34ж. (1) Изпълнителният съвет с ре-
шение утвърждава класирането и определя 
проектите, които ще бъдат финансирани, 
както и размера на финансовите средства, 
които се предоставят.
(2) Решението се съобщава писмено в 
7-дневен срок от приемането му на кандида-
тите, допуснати до оценяване. Едновременно 
с решението кандидатите се уведомяват и 
за обобщените оценки на подадените от тях 
проекти.
(3) За всяка конкурсна процедура на интер-
нет страницата на фонда се публикува списък 
на класираните проекти, който съдържа:
1. наименование на базовата организация 
по чл. 30, ал. 2;
2. ръководител на научния колектив;
3. наименование на базовите организа-
ции – партньори по проекта, ако е приложимо;
4. тема на научноизследователския проект;
5. общ размер на отпуснатото финансиране;
6. обобщената научна и техническа оценка.
Чл. 34з. (1) Управителят отправя покана 
за сключване на договор до ръководителите 
на проектите, определени за финансиране.
(2) Управителят сключва договор, с кой-
то се определят условията за финансиране 
и изпълнение на всеки от определените за 
финансиране проекти.
(3) Ако ръководителят на определен за 
финансиране проект откаже да сключи дого-
вора по ал. 2, управителят сключва договор 
с кандидата, класиран непосредствено след 
последния кандидат, с определен за финан-
сиране проект.